Monaghan (grófstvo)

Monaghan (, ) je írske grófstvo, ktoré leží na severovýchode Írska v provincii Ulster. Podľa sčítania uskutočneného v roku 2011 má grófstvo 60 483 obyvateľov. Je pomenované podľa mesta Monaghan, ktoré je jeho hlavným mestom.

Geografia 
Monaghan leží vo vnútrozemí severovýchodného Írska. Monaghan je piate najmenšie z 26 írskych grófstiev, pričom počtom obyvateľov je štvrté najmenšie. Je aj najmenším z 9 grófstiev Ulstera rozlohou i počtom obyvateľov. 

Monaghan susedí s tromi írskymi grófstvami: s grófstvom Louth na juhovýchode, Meath na juhu a Cavan na juhozápade. Okrem toho susedí so Spojeným kráľovstvom (so severoírskymi) grófstvami Fermanagh na západe, Tyrone na severe a Armagh na východe.

Najväčšie mestá (sčítanie 2011) 
  Monaghan = 7 452 
  Carrickmacross = 4 925 
  Castleblayney = 3 634 
  Clones = 1 761 
  Ballybay = 1 461

Írčina 
Podľa sčítania 2011 z populácie staršej ako 3 roky (57 491 ľudí) ovládalo írčinu 38,7 % (22 268 obyvateľov). Niečo vyše tretina z nich (34,5 % – 7 676) írčinu používa iba v školstve, kde je vyučovanie írčiny povinné.

Referencie

Iné projekty

Externé odkazy 
Štatistiky o počte obyvateľov grófstva a jeho sídel

Zdroj 

 
Monaghan
Ulster